Gethin Thomas

Glaniodd Gethin ar stepen drws ei chwaer, Dani yn 2010 a hithau heb ei weld ers tua pymtheg mlynedd. Dihangodd Gethin i Lundain ar ôl plentyndod anodd, a sefydlu busnes gwerthu sgters yno.

Bu Gethin yn gefn i'w chwaer pan oedd hi'n galaru am ei dyweddi, Brandon Monk. Digon amheus oedd ei ymddygiad o'r dechrau, ac yntau'n dwyn arian Garry Monk tra oedd e yn y carchar.

Er gwaethau'e ffaith ei fod wedi ei gwenwyno â'r cyffur ecstasi bu Gethin a Sheryl yn caru am sbel. Daeth diwedd ar y berthynas pan ddarganfu hi fod gan Gethin wraig a phlentyn.

### Gorffennol tywyll

Synhwyrodd Sheryl nad oedd llawer o Gymraeg rhwng Gethin a'i dad, felly estynnodd wahoddiad i Moc ddod i gymodi ag ef. Roed Gethin yn gandryll â hi am ailagor hen graith, a drodd yn hunllef fyw iddo am amser hir. Yn dilyn degawdau o ddryswch, daeth rhyddhad o fath pan gofiodd Gethin rywbeth erchyll - bu Moc yn ei gam-drin pan oedd yn blentyn, a chyhoeddodd hyn o flaen pawb yn y Deri.

Yn anffodus, doedd braidd neb yn ei gredu heblaw am Gwyneth Jones - dim hyd yn oed Dani. Wedi'r cyfan, roedd Moc yn rheolwr banc parchus, siriol wrth bawb, a doedd gan Dani ddim cof o unrhyw gam-drin. Ond cyfaddefodd Moc y cyfan wrth ei fab ychydig cyn i Gethin gael ei daro ar ddamwain gan gar Iolo White.

Bu mewn cadair olwyn am sbel, a bu'n hir yn gwella o anafiadau'r ddamwain a'r grasfa gafodd gan Moc am feiddio datgelu eu cyfrinach. I wneud pethau'n waeth roedd Moc yn calnun Sheryl erbyn hynny, er mewn cadw llygad ar ei mab, Wil. Bu bron i Moc gael ei grafangau ar y ddau, ond llwyddodd i ddianc.

### Bywyd ar ôl Moc

Closiodd Gethin a Dani yn wyneb brad eu tad, ond mae e'n bur amheus o'i pherthynas hi â Garry, er ei fod yn gweithio gydag e yn y garej.

Bu'n byw yn Rhif 7 gyda Colin a Iolo am gyfnod hir.

Daeth yn agos a Megan Harries, wrth iddi ei helpu sefydlu cegin gawl yn y pentref ond cymerodd fantais ohoni a llwyddo i ddwyn swm sylweddol o arian ganddi.

Cychwynodd Gaethin gael affêr gyda Ffion Llywelyn, y tu ôl i gen ei cahriad ar y pryd 'Jinx' Jenkins. Ar ôl i'r berthynas ddod yn gyhoeddus symudodd i fyw gyda hi ag Arwen yn Nghysgod y Glyn.

Bu Ffion a Gethin drwy gyfnod tywyll ar ôl i Gethin ddarganfod corff yn y garej. Dihurun o'r enw Craig oedd y llofrydd a bu yn rhoi pwysau mawr ar Gethin a Ffion i gadw ei gyfrinach. Gorfododd i Ffion yfed potel o fodca a hithau yn alcoholic a bu cyfnod anodd iawn i'r cwpwl wrth iddi geisio oroesi'r salwch unwaith eto.

### Gwarchae Rhif 10

Yn 2017 dychwelodd Moc Thomas i Gwmderi, ar ôl twyllo Kelly Evans ei fod yn ymgyrchwr hawliau anifeiliaid. Unwaith iddo gyraedd Rhif 10 llwyddodd i gymryd Kelly, Anita, Dani, Sheryl a Gethin yn garcharorion. Yn ystod y gwarchae bu llwyddod Moc i danio ei ddryll a bu farw o'i anafiadau.

Daeth Dani i wybod bod Moc wedi gadael swm sylweddol o arian iddi yn ei ewyllys ac roedd yn benederfynnol o'i rannu yn hafal gyda Gethin ond gwyddai na fyddai fyth yn ei dderbyn. Rhoddodd yr arian i Ffion o dan yr amod y byddai yn cadw'r peth yn gyfrinach. Daeth Gethin i wybod am y peth a llosgodd yr arian er gwaetha ymbil Ffion.

### Perthynas a Sheryl

Dychwelodd Gethin at ei hen driciau pan gychwynodd affêr hefo'i cyn gariad, Sheryl. Er mai cael ychydig bach o hwyl oedd y bwriad cychwynodd Gethin fynd yn ddifrifol iawn am y berthynas a cychwyn codi ofn ar Sheryl, a bygwth datgelu'r gwir.

Mynodd Sheryl ei bod ddim am adael ei dyweddi, Hywel Llywelyn ond gyda diwrnod ei phriodas yn nesau daeth Hywel i wybod y gwir trwy glywed galwad ffôn rhwng y cwpwl. Gyda help Garry Monk ceisiau Hywel ddod i wybod os oedd y berthynas wedi dod i ben neu ddim heb gyfaddef i Sheryl ei fod yn gwybod ond yn y diwedd penderfynnodd ei fod am barhau ar briodas.

Ar fore'r briodas cyfaddodd Gethin y cyfan i Ffion, morwyn briodas Sheryl. Eiliadau cyn mynd i fewn i'r capel datgelodd Ffion ei bod yn gwybod y cwbwl. Er gwaetha ymdrechion Gethin aeth y briodas yn ei blaen ond daeth y cwbwl allan yn ystod y parti yn y Deri pan, ar ol cael ei bryfocio rhannodd Hywel y gwir gyda phawb.

Ar ôl mis mêl aflwyddiannus penderfynodd Hywel fod ei berthynas a Sheryl ar ben a'i fod am ei brwydro am gael cadw Esther. Cynigiodd Gethin helpu Sheryl ag Esther Llywelyn ffoi gydag ef i'r Iwerddon i gael cychwyn newydd fel teulu ond doedd gan Sheryl ddim bwriad gadael gydag ef.

Y bore canlynol darganfuwyd corff Sheryl yn farw ar waelod risiau'r Salon.

Ar ôl iddi ddod yn amlwg mae cael ei llofruddio gwnaeth Sheryl bu Gethin yn un o'r rhai oedd dan amheuaeth. Cafodd Hywel ei arestio ac aeth drefniadau yn eu blaen ar gyfer yr angladd. Bu Gethin yn gefn i Julie Hughes, mam Sheryl yn ystod y cyfnod hwn a gofynnodd hi iddo roi teyrnged i Sheryl yn yr angladd.

Ar ddiwrnod yr angladd, yn llawn euogrwydd methodd Gethin a mynd i mewn i'r gwasanaeth. Daeth Ffion ar ei draws a chyfaddefodd iddi mai ef oedd yn euog am farwolaeth Sheryl. Yn cam-ddallt ei eiriau llwyddodd hi i'w gael i mewn i'r capel mewn pryd i roi ei deyrnged, ond tra o flaen y gynulleidfa daeth ystyr ei eiriau’n amlwg a chyhudded Ffion ef yn gyhoeddus o lofruddiaeth.

Cyfaddefodd Gethin i Dani mai ef laddodd Sheryl ac ar ôl ceisio lladd ei hun drwy lyncu tabledi wrth ochor fedd Sheryl cafodd ei stopio gan Garry a'i arestio.

## Cyfeiriadau

1. ↑ https://www.thefreelibrary.com/Love+turns+sour+for+Ffion+%26+Jinx+in+Pobol+y+Cwm.-a0413770280
2. ↑ https://www.thefreelibrary.com/Gethin+yn+ofni%27r+cysgodion%2C+ond+pwy+yw%27r+corff+yn+y+bag%3F-a0460045733
3. ↑ https://www.westwaleschronicle.co.uk/blog/2015/08/03/y-botel-yn-bygwth-perthynas-ffion-a-gethin-yn-pobol-y-cwm/
4. ↑ https://www.walesonline.co.uk/lifestyle/tv/wait-over-pobol-y-cwm-13130605
5. ↑ https://www.thefreelibrary.com/Ydy+gem+beryg+Sheryl+a+Gethin+ar+ben%3F-a0539370980